**KORRALDUS**

Abja-Paluoja 04. veebruar 2025 nr 52

**Projekteerimistingimuste andmine**

**detailplaneeringu puudumisel avatud**

**menetlusena (Päidre küla, Pähkli vkt 12)**

Indrek Sitska on esitanud ehitisregistri (EHR) kaudu taotluse projekteerimistingimuste saamiseks Viljandi maakonnas Mulgi vallas  Päidre külas Pähkli vkt 12 (katastritunnus 48001:001:0160) kinnistule üksikelamu (ehr kood 121435122) ehitamiseks. Planeeritud on ehitada kuni 2 korruseline elamu hoonestusala suurusega ca 100 m2. Detailplaneering Mulgi vallas Päidre külas Pähkli vkt 12 kinnistul puudub. Alal kehtib Halliste Vallavolikogu 15.12.2010. a otsusega nr 35 kehtestatud Halliste valla üldplaneering. Taotluse eest on tasutud riigilõiv riigilõivuseaduses sätestatud korras.

Võttes aluseks ehitusseadustiku § 27 lg 2 punkti 2, et projekteerimistingimuste andmine ei oleks vastuolus õigusaktide, isikute õiguste või avaliku huviga ja ehitusseadustiku § 31 punkti1, kus pädev asutus otsustab projekteerimistingimuste andmise menetluse korraldamiseavatud menetlusena ning planeerimisseaduse § 125 punkti 5, kus kohaliku omavalitsuseüksus võib lubada detailplaneeringu koostamise kohustuse korral detailplaneeringut koostamata püstitada või laiendada projekteerimistingimuste alusel olemasoleva hoonestusevahele jäävale kinnisasjale ühe hoone ja seda teenindavad rajatised kui:

1) ehitis sobitub mahuliselt ja otstarbelt piirkonna väljakujunenud keskkonda, arvestades sealhulgas piirkonna hoonestuslaadi;

2) üldplaneeringus on määratud vastava ala üldised kasutus- ja ehitustingimused, sealhulgas projekteerimistingimuste andmise aluseks olevad tingimused, ning ehitise püstitaminevõi laiendamine ei ole vastuolus ka üldplaneeringus määratud muude tingimustega ning haldusmenetluse seaduse § 5 lg 2; § 7 lg 1; § 31 punkti 1 lg 3 ja Mulgi Vallavolikogu määruse nr 47 „Planeerimisseaduse ja ehitusseadustiku rakendamine Mulgi vallas“ § 3 punkti 9 alusel,

 Mulgi Vallavalitsus annab k o r r a l d u s e:

1. Korraldada Mulgi vallas Päidre külas Pähkli vkt 12 (katastritunnus 48001:001:0160) kinnistule üksikelamu (ehr kood 121435122) ehitamiseks projekteerimistingimuste väljastamine avatud menetlusena (eelnõud ja asendiplaan lisatud).

2. Ehitus- ja majandusspetsialistil korraldada haldusakti resolutiivosa avaldamine kohalikus maakondlikus lehes ja Mulgi valla kodulehel aadressil: https://mulgivald.ee/

projekteerimistingimused-avatud-menetlusena.

3. Käesoleva korraldusega mittenõustumisel võib esitada vaide Mulgi Vallavalitsusele aadressil Pärnu mnt 30, Abja-Paluoja 69403 või kaebuse Tartu Halduskohtule aadressil Kalevi tn 1, Tartu 51010 30 päeva jooksul korraldusest teadasaamisest arvates.

4. Korraldus jõustub teatavakstegemisest.

(allkirjastatud digitaalselt)

Dmitri Orav

Vallavanem (allkirjastatud digitaalselt)

 Milja Janson

 Vallasekretär